Alboraia Turisme impulsa el turisme nàutic a Valencia Boat Show
23 de octubre de 2024

Alboraia Turisme participa en Valencia Boat Show del 23 al 27 d'octubre, un esdeveniment de referència en el sector nàutic que reuneix professionals i entusiastes de la mar. En el seu estand, els visitants podran conéixer de primera mà la variada oferta d'activitats i serveis que fan d'Alboraia un destí ideal per a gaudir del Mediterrani.

L'alcalde d'Alboraia, Miguel Chavarría, ha assistit a la inauguració durant aquest matí, al costat de representants polítics com el secretari autonòmic de Turisme, José Manuel Camarero Benítez, i el conseller de Medi Ambient, Infraestructures i Territori, Vicente Martínez Mus.

Alboraia Turisme participa en la fira nàutica més important de València al costat d'empreses i serveis que formen part d'Alboraia Mar, oferint experiències úniques per a gaudir de la costa del municipi. Valencia Boat Show compleix la seua 15a edició i enguany ha augmentant  en un 30% els seus participants, situant-la com un referent internacional en el sector.

Entre les empreses destacades es troben el Port Esportiu La Marina de Port Saplaya, que ofereix modernes instal·lacions per a embarcacions i una excel·lent ubicació; Voluntaris de la Mar, un col·lectiu que promou activitats de voluntariat relacionades amb el medi marí; i escoles d'esports aquàtics com Xsa Surf i Mediterranean Surf School, que proposen cursos i experiències per a surfistes de tots els nivells. A més, els amants de l'aventura poden gaudir també a Alboraia de passejos amb moto d'aigua amb Jet Sky Saplaya, una opció emocionant per a recórrer la costa de manera diferent.

Amb aquesta participació, Alboraia reafirma la seua aposta pel turisme nàutic i les experiències turístiques relacionades amb la mar i les platges, i per convertir el seu litoral en un referent d'oci i activitats vinculades a la mar.

Valencia Boat Show estarà oberta fins al diumenge 27 d'octubre en la Marina de València, on s'espera la visita de milers de persones atretes per les últimes novetats del sector.